Τώνης Μαρούδας

Ο Τώνης Μαρούδας (Πάτρα, 17 Μαρτίου 1920 - Ακράτα, 22 Ιουλίου 1988) ήταν Έλληνας τραγουδιστής και συνθέτης του ελαφρού τραγουδιού.

Βιογραφικό
Γεννήθηκε στη Πάτρα στις 17 Μαρτίου 1920 και από πολύ μικρή ηλικία αναγκάστηκε να εργαστεί όταν έμεινε ορφανός από πατέρα ( με καταγωγή από τη Ζάκυνθο). Σε ηλικία 16 ετών έφυγε για την Αθήνα και το 1937 έβγαλε τον πρώτο του δίσκο. Μεγαλύτερη επιτυχία του ήταν το τραγούδι Τι 'ναι αυτό που το λένε αγάπη, το οποίο τραγούδησε μαζί με τη Σοφία Λόρεν για την ταινία Το παιδί και το δελφίνι. Ο δίσκος πούλησε πάνω από 2.500.000 αντίτυπα παγκοσμίως. Το 1961 κέρδισε το Δ΄ βραβείο στο φεστιβάλ τραγουδιού της Θεσσαλονίκης με το τραγούδι Γεράματα.

Πέθανε στην Ακράτα στις 22 Ιουλίου 1988 από καρκίνο και τα τελευταία χρόνια της ζωής του τραγουδούσε ακόμη, αν και είχε έναν μόνο πνεύμονα Τα Νέα, "Πέθανε ο Τώνης Μαρούδας", 23 Ιουλίου 1988, σελ. 15.. Κηδεύτηκε από το Πρώτο Νεκροταφείο Αθηνών. Ήταν παντρεμένος με την Ερασμία και είχαν δυο γιους τον Τάκη και τον Μιχάλη. Από το 2009 ο Δήμος Πατρέων διοργανώνει προς τιμήν του εκδηλώσεις, τα Μαρούδεια - τι 'ναι αυτό που το λένε αγάπη με τριήμερες εκδηλώσεις.gowest.gr  

Επιτυχίες του
Τι 'ναι αυτό που το λένε αγάπη
Γελάς
Εγώ θα κόψω το κρασί
Δυο φορές μ΄έχεις γελάσει
Όνειρα
Χθεσινή μου άγνωστη
Απόψε η φαντασία μου γελά
Δεν φταις εσύΛίγες καρδιές ακόμα αγαπούνε
Αγάπη τι θα πη
Αλεβουζάν
Αναπνοή μου
Αντιός Πάμπα μία
Απόψε φίλα με
Αυτά τα μάτια κάπου τα'χω ξαναδείΑυτό που ζητά
Βρε ζωή παλιομπαμπέσα
Γεια χαρά σου, γεια χαρά σου
Ο Γεροπλάτανος
Η Γιουλαλάμ
Δίχως αγάπη η ζωή
Ή εσένα ή τίποταΚαι η βάρκα γύρισε μόνη
 Μένω σε κάποια γειτονιά

κ.α.

Πηγές
Σαν σήμερα
kithara.gr
symboulos.gr
Παλιά Ελληνικά τραγούδια
Εφημερίδα Πελοπόννησος φύλλο 5 Δεκεμβρίου 2007 σελ. 17

Παραπομπές

Κατηγορία:Έλληνες τραγουδιστές
Κατηγορία:Συμμετέχοντες στο Φεστιβάλ Τραγουδιού Θεσσαλονίκης